***Монгол Улсын Их Хурлын Намрын чуулганы Төсвийн байнгын хорооны 2012 оны 12 дугаар сарын 13-ны өдөр (Пүрэв гариг)-ийн хуралдаан 14 цаг 35 минутад Төрийн ордны “А” танхимд эхлэв.***

Хуралдаан даргалагч, Улсын Их Хурлын гишүүн Ц.Даваасүрэн ирц, хэлэлцэх асуудлыг танилцуулж, хуралдааныг даргалав.

Хуралдаанд ирвэл зохих 17 гишүүнээс 11 гишүүн ирж, 64,7 хувийн ирцтэй байв.

*Чөлөөтэй: Н.Батбаяр, Б.Болор, Л.Гантөмөр, М.Зоригт;*

*Тасалсан: Р.Амаржаргал, Ж.Эрдэнэбат;*

***Нэг. Хүний хөгжил сангийн тухай хуульд нэмэлт оруулах тухай хуулийн төсөл*** */анхны хэлэлцүүлэг*/

Хэлэлцэж буй асуудалтай холбогдуулан Сангийн сайд Ч.Улаан, мөн яамны Төсвийн бодлогын газрын дарга Ж.Ганбат, Баялгийн сангийн удирдлагын хэлтсийн дарга О.Хуягцогт, Улсын Их Хурлын Тамгын газрын эрх зүй, хууль тогтоомжийн хэлтсийн зөвлөх Б.Балган, Төсвийн байнгын хорооны зөвлөх Ё.Мөнхбаатар нарын бүрэлдэхүүнтэй ажлын хэсэг байлцав.

Төсөл санаачлагчийн илтгэлийг Сангийн сайд Ч.Улаан танилцуулав.

Улсын Их Хурлын гишүүдээс асуулт, санал гараагүй болно.

**Ц.Даваасүрэн:** - Ч.Улаан гишүүний гаргасан “Хүний хөгжил сангийн тухай хуульд нэмэлт оруулах тухай хуулийн төсөл”-ийганхны хэлэлцүүлгээр батлах горимын саналыг дэмжиж байгаа гишүүд гараа өргөнө үү.

Зөвшөөрсөн: 10

Татгалзсан: 0

Бүгд: 10

Гишүүдийн олонхийн саналаар дэмжигдлээ.

Байнгын хорооноос гарах санал, дүгнэлтийг нэгдсэн хуралдаанд Улсын Их Хурлын гишүүн Б.Наранхүү танилцуулахаар тогтов.

Уг асуудлыг 14 цаг 40 минутад хэлэлцэж дуусав.

***Хоёр. “Засгийн газрын үнэт цаас гаргахыг зөвшөөрөх тухай” Улсын Их Хурлын тогтоолын төсөл*** */анхны хэлэлцүүлэг/*

Хэлэлцэж буй асуудалтай холбогдуулан Сангийн сайд Ч.Улаан, мөн яамны Төсвийн бодлогын газрын дарга Ж.Ганбат, Баялгийн сангийн удирдлагын хэлтсийн дарга О.Хуягцогт, Улсын Их Хурлын Тамгын газрын эрх зүй, хууль тогтоомжийн хэлтсийн зөвлөх Б.Балган, Төсвийн байнгын хорооны зөвлөх Ё.Мөнхбаатар нарын бүрэлдэхүүнтэй ажлын хэсэг байлцав.

Төсөл санаачлагчийн илтгэлийг Сангийн сайд Ч.Улаан танилцуулав.

Улсын Их Хурлын гишүүдээс асуулт, санал гараагүй болно.

**Ц.Даваасүрэн:** - Ч.Улаан гишүүний гаргасан “Засгийн газрын үнэт цаасыг гаргахыг зөвшөөрөх тухай” Улсын Их Хурлын тогтоолын төслийг анхны хэлэлцүүлгээр батлах горимын саналыг дэмжиж байгаа гишүүд гараа өргөнө үү.

Зөвшөөрсөн: 10

Татгалзсан: 0

Бүгд: 10

Гишүүдийн олонхийн саналаар дэмжигдлээ.

Байнгын хорооноос гарах санал, дүгнэлтийг нэгдсэн хуралдаанд Улсын Их Хурлын гишүүн Б.Наранхүү танилцуулахаар тогтов.

***Хуралдаан 14 цаг 42 минутад өндөрлөв.***

**Тэмдэглэлтэй танилцсан:**

ТӨСВИЙН БАЙНГЫН

ХОРООНЫ ДАРГА Ц.ДАВААСҮРЭН

**Тэмдэглэл хөтөлсөн:**

ХУРАЛДААНЫ ТЭМДЭГЛЭЛ

ХӨТЛӨГЧ М.НОМИНДУЛАМ

**МОНГОЛ УЛСЫН ИХ ХУРЛЫН НАМРЫН ЧУУЛГАНЫ**

**ТӨСВИЙН БАЙНГЫН ХОРООНЫ 2012 ОНЫ** **12 ДУГААР**

**САРЫН 13-Ны ӨДӨР (ПҮРЭВ ГАРИГ)-ИЙН**

**ХУРАЛДААНЫ ДЭЛГЭРЭНГҮЙ**

**ТЭМДЭГЛЭЛ**

***Хуралдаан 14 цаг 35 минутад эхлэв.***

**Ц.Даваасүрэн:** - 2012 оны 12 дугаар сарын 13-ны өдрийн хуралдааныг эхэлье. Ирвэл зохих 17-оос ирсэн 9. Ц.Даваасүрэн, С.Ганбаатар, Д.Ганхуяг, Б.Наранхүү, С.Оюун, Я.Санжмятав, Ч.Улаан, Д.Эрдэнэбат, Л.Эрдэнэчимэг нар хуралдаанд оролцож байна. Хуралдааны ирц хангалттай байгаа учраас хуралдаанаа эхэлье. Өнөөдрийн хуралдаанаар 2 асуудал яаралтай хэлэлцэхээр Засгийн газраас өргөн барьсан байгаа.

Нэг. Хүний хөгжил сангийн тухай хуулийн төслийн анхны хэлэлцүүлэг.

Хоёр. “Засгийн газрын үнэт цаасыг гаргахыг зөвшөөрөх тухай” Улсын Их Хурлын тогтоолын төсөл анхны хэлэлцүүлэг.

Энэ 2 үндсэндээ нэг асуудалтай байгаа юм. Энэ асуудлаар асуулттай, нэмэлт саналтай гишүүд байна уу? Хэлэлцэж байгаа асуудлаар. Алга, хэлэлцэж байгаа асуудлаа баталъя. Гараа өргөөрэй.

9-өөс 8.

За батлагдлаа. Эхнийхээ асуудалд оръё.

***Нэг. Хүний хөгжил сангийн тухай хуульд нэмэлт оруулах хуулийн төсөл*** */анхны хэлэлцүүлэг/*

Хуралдаанд Сангийн сайд Ч.Улаан, мөн Сангийн яамны Төсвийн бодлогын газрын дарга Ж.Ганбат, газрын дарга О.Хуягцогт нар оролцож байна. Төсөл санаачлагчаас асуулттай гишүүд байна уу? Асуулт алга байна. Зарчмын зөрүүтэй санал хэлэх гишүүн байна уу? Алга байна. Ч.Улаан сайд горимын санал байх шиг байна. Горимын саналаа танилцуулъя.

**Ч.Улаан:** - За баярлалаа. Засгийн газар энэ асуудлыг өргөн барихдаа яаралтай хэлэлцэх горимоор хэлэлцэж өгөөч гэж санал тавьсан. Ингээд хэлэлцэх эсэх асуудлаа хэлэлцчихлээ. Зарчмын зөрүүтэй санал гараагүй учраас энийг анхны хэлэлцүүлгээр нь батлуулж өгөөч гэсэн горимын санал гаргаж байна.

**Ц.Даваасүрэн:** - За С.Баярцогт гишүүн ирсэн байна, ирц 10. Горимын саналаар санал хураалт явуулъя. Ч.Улаан гишүүний гаргасан горимын саналыг дэмжиж байгаа гишүүд гараа өргөнө үү?

10-аас 10.

За дэмжигдлээ. Уг асуудлыг анхны хэлэлцүүлгээр нь батлуулахаар хуралдаанд оруулна. Дүгнэлтийг Б.Наранхүү гишүүн уншчихъя. За 2 дахь асуудалд оръё.

***Хоёр. “Засгийн газрын үнэт цаас гаргахыг зөвшөөрөх тухай” Улсын Их Хурлын тогтоолын төсөл*** */анхны хэлэлцүүлэг/*

Тогтоолын төслийн анхны хэлэлцүүлгийг эхэлье. Анхны хэлэлцүүлэгт түрүүн танилцуулсан ажлын хэсэг Сангийн сайд Ч.Улаан, Төсвийн бодлогын газрын дарга Ж.Ганбат, газрын дарга О.Хуягцогт нар оролцож байна. Төсөл санаачлагчаас асуулт асуух гишүүн байна уу? Алга байна. Санал хэлэх гишүүн байна уу? Алга байна. За Ч.Улаан сайд горимын саналаа хэлье.

**Ч.Улаан:** - Хуулийн төслийг анхны хэлэлцүүлгээр батлуулах санал дэмжигдсэн учраас хуулиа дагалдаж гарч байгаа энэ тогтоолын төслийг мөн анхны хэлэлцүүлгээр нь хэлэлцэж баталж өгөөч гэсэн горимын санал гаргаж байна, баярлалаа.

**Ц.Даваасүрэн:** - За Ч.Улаан гишүүний гаргасан уг “Засгийн газрын үнэт цаасыг гаргахыг зөвшөөрөх тухай” тогтоолын төслийг анхны хэлэлцүүлгээр нь батлуулъя гэсэн горимын саналаар санал хураалт явуулъя. Дэмжиж байгаа гишүүд гараа өргөнө үү?

10-аас 10.

10-аас 10. Дэмжигдлээ. Анхны хэлэлцүүлгээр нь батлуулахаар чуулганд оруулъя. Санал, дүгнэлтийг Б.Наранхүү гишүүн 2 удаа уншчих. Ингээд өнөөдрийн хуралдаан үүгээр дууслаа. Гишүүддээ баярлалаа.

***Хуралдаан 14 цаг 42 минутад өндөрлөв.***

Соронзон хальснаас буулгасан:

ХУРАЛДААНЫ ТЭМДЭГЛЭЛ

ХӨТЛӨГЧ М.НОМИНДУЛАМ